CELEX: 32018D0835
Language: bg
Date: 2018-06-04 00:00:00
Title: Решение за изпълнение (ЕС) 2018/835 на Комисията от 4 юни 2018 година относно определени мерки за защита във връзка с болестта африканска чума по свинете в Унгария (нотифицирано под номер С(2018) 3319) (Текст от значение за ЕИП.)

6.6.2018   
            
            
               BG
            
            
               Официален вестник на Европейския съюз
            
            
               L 140/104
            
         РЕШЕНИЕ ЗА ИЗПЪЛНЕНИЕ (ЕС) 2018/835 НА КОМИСИЯТА
   от 4 юни 2018 година
   относно определени мерки за защита във връзка с болестта африканска чума по свинете в Унгария
   
      
         (нотифицирано под номер С(2018) 3319)
      
   
   (само текстът на унгарски език е автентичен)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 4 от нея, като има предвид, че:
   като има предвид, че:
   
               (1)
            
            
               Африканската чума по свинете е инфекциозна вирусна болест по домашните и дивите свине, която може да окаже сериозно въздействие върху рентабилността на свиневъдството и да има отрицателни последици за търговията в рамките на Съюза и за износа към трети държави.
            
         
               (2)
            
            
               При установяване на случай на африканска чума по свинете при диви свине съществува риск болестотворният агент да се разпространи сред други популации на дивите свине, а също и сред свиневъдните обекти. Вследствие на това той може да се разпространи от една държава членка в друга и в трети държави чрез търговията с живи свине или с продукти от тях.
            
         
               (3)
            
            
               В Директива 2002/60/ЕО на Съвета (3) са определени минималните мерки, които следва да се прилагат на рамките на Съюза с цел борба с африканската чума по свинете. По-специално, след като бъдат потвърдени един или няколко случая на африканска чума по свинете при диви свине, съгласно член 15 от Директива 2002/60/ЕО следва да се предприемат определени мерки.
            
         
               (4)
            
            
               Унгария информира Комисията за актуалната обстановка във връзка с болестта африканска чума по свинете на територията на държавата и в съответствие с член 15 от Директива 2002/60/ЕО определи заразена област, в която се прилагат мерките по член 15 от посочената директива.
            
         
               (5)
            
            
               Решение за изпълнение (ЕС) 2018/663 на Комисията (4) бе прието в отговор на тази ситуация.
            
         
               (6)
            
            
               За да се предотвратят ненужните затруднения за търговията в рамките на Съюза и да се избегне налагането на необосновани пречки пред търговията от страна на трети държави, е необходимо заразената област във връзка с болестта африканска чума по свинете в Унгария да бъде определена на равнището на Съюза в сътрудничество с посочената държава членка.
            
         
               (7)
            
            
               Заразената област в Унгария следва да бъде съответно посочена в приложението към настоящото решение и да се определи продължителността на регионализацията. Настоящото решение следва да отмени и замени Решение за изпълнение (ЕС) 2018/663.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Унгария гарантира, че когато се прилагат мерките, предвидени в член 15 от Директива 2002/60/ЕО, определената от Унгария заразена област включва най-малко областите, посочени в приложението към настоящото решение.
   Член 2
   Решение за изпълнение (ЕС) 2018/663 се отменя.
   Член 3
   Настоящото решение се прилага до 30 юни 2018 г.
   Член 4
   Адресат на настоящото решение е Унгария.
   
      Съставено в Брюксел на 4 юни 2018 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 395, 30.12.1989 г., стр. 13.
   
      (2)  ОВ L 224, 18.8.1990 г., стр. 29.
   
      (3)  Директива 2002/60/ЕО на Съвета от 27 юни 2002 г. за определяне на специфични разпоредби за борба с африканската чума по свинете и за отмяна на Директива 92/119/ЕИО относно болестта на Тешен и африканската чума по свинете (ОВ L 192, 20.7.2002 г., стр. 27).
   
      (4)  Решение за изпълнение (ЕС) 2018/663 на Комисията от 27 април 2018 г. относно определени временни мерки за защита във връзка с болестта африканска чума по свинете в Унгария (ОВ L 110, 30.4.2018 г., стр. 136).
   
      ПРИЛОЖЕНИЕ
      
                  Област, определена като заразена област в Унгария, посочена в член 1
               
               
                  Дата, до която се прилагат мерките
               
            
                  Територията на окръг Heves, разположен на север от автомагистрала Е 71
               
               
                  30 юни 2018 г.